OpenLLM-France/wikimedia huggingface dataset:
# Curriculum ezkutu

Curriculum ezkutua, ezkutuko curriculuma, curriculum gordea, ezkutatutako curriculuma, sistema akademikoaren baitan, berariaz landu gabe ere, lortzen den gaitasun multzoa da, gehi sistema akademikotik kanpo ere lortzen diren konpetentziak. "Ikasitakoen multzoa nahiz eta argi eta garbi horiek ikasteko edo irakasteko ahalegin berezirik egin ez". Pertsona batek ikas prozesuan zehar, berariaz kontu horiek landu gabe, eskuratu dituen sinesmenak, balioak, jokabideak, ohiturak, iritziak, ideologia, irudikapenak, jarrerak... pertsonaren curriculum ezkutua osatzen dutela esaten da.
   Eskolan era ez esplizituan eta ez intentzionalean ikasten dena, ikasleak honen transmisioaz konturatzen ez direlarik.

## Erreferentziak

* ↑ Martin, Jane. "What Should We Do with a Hidden Curriculum When We Find One?" The Hidden Curriculum and Moral Education. Ed. Giroux, Henry and David Purpel. Berkeley, California: McCutchan Publishing Corporation, 1983. 122–139.
* ↑ Breve diccionario coeducativo. 2008. Consejeria Educación y Ciencia. Noiz kontsultatua: 2023-07-16

## Ikus, gainera

* Curriculum (formala).

## Kanpo estekak

* Datuak: Q1071072
# Curran (Wisconsin)

Curran Ameriketako Estatu Batuetako inkorporatutako herri bat da. Jackson konderrian kokatuta dago, Wisconsin estatuan. 301 biztanle ditu, 36,2 kilometro koadroko azaleran banatuta.

## Ikus, gainera

* Jackson konderrian

## Kanpo estekak

* Datuak: Q1885110
# Curran udalerria, Sangamon konderria (Illinois)

Curran udalerria Ameriketako Estatu Batuetako Illinois estatuko udalerri bat da, Sangamon konderrian. Azken zentsuaren arabera 1.566 biztanle zituen, 28.02 milia karratu (72.6 km$^2$) eremuan.

## Ekonomia

2020ko zentsuaren arabera, Curran udalerrian 570 etxebizitza zeuden. Per capita diru-sarrerak 43.960 estatubatuar dolar ziren.

## Kanpo estekak

* Datuak: Q5194961
# Currans

Currans (irlanderaz Na Coirríní) Irlandako hego-mendebaldeko Kerry konderriaren erdialdean dagoen herri txiki bat da. Castleisland udalerritik 8,5 kilometro hego-mendebaldera dago.

## Kanpo estekak

* Datuak: Q5194959
# Darfo Boario Terme

Darfo Boario Terme Italiako udalerri bat da. Bresciako probintzian kokatuta dago, Lombardia eskualdean. 15.598 biztanle ditu, 36,07 kilometro koadroko azaleran banatuta.

## Mugakideak

Darfo Boario Termek honako udalerri hauekin egiten du muga:
Angolo Terme Artogne Gianico Piancogno Rogno Esine

## Kanpo estekak

* Datuak: Q104565
* Multimedia: Darfo Boario Terme / Q104565
# Darfur (Minnesota)

Darfur Minnesotako hiri bat da. Watonwan konderrian kokatua dago. 2010ean 108 biztanle zituen, 0,91 kilometro koadrotan banatuta.

## Ikus, gainera

* Watonwan konderria

## Kanpo estekak

* Datuak: Q2334558
* Multimedia: Darfur, Minnesota / Q2334558
# Darfour poni

Darfour ponia, edo Sudango mendebaldeko ponia, Sudango bertako zaldi arraza bat da. Darfur zer Kordofanen dauka jatorria. Bere tamaina zein gainontzeko ezaugarriengatik ponien sailkapen taldean sartzen da.
Darfour ponia (Gharkawi eta Kordofani izenez ere ezaguna) Darfurko hegoaldean eta Kordofanen hego mendebaldean aurkitu daiteke.
Kolerei dagokienez, Darfour poniak uher argiak, urdinzka edo gorrizta izaten dira.

## Arrazaren historia

arrazaren jatorrian berberiar zaldia dago. Gero gurutzatuz joaan ziren arabiar zaldiekin zein odol garbiko zaldiekin.

## Kanpo estekak

* (Ingelesez) Arrazari buruzko erreferentzia
* (Ingelesez) Arrazari buruzko artikukuloa argazkiarekin
* Datuak: Q3396202

## Erreferentziak

* ↑ Mason, I.L. 1996. A World Dictionary of Livestock Breeds, Types and Varieties. Fourth Edition. C.A.B International. 273 pp.
# Darfur

Darfur (arabieraz: دار فور‎, eusk: 'Fur herriaren lurra') Sudango mendebaldean kokatutako eskualdea da. Afrika Erdiko Errepublika, Txad eta Libiarekin egiten du muga. Sudango hiru estatu federatuk osatzen dute: Gharb Darfur, Janub Darfur eta Shamal Darfur. 493.180 km²ko hedadura du. Ordoki bat da, nahiko lehorra, Marrah mendiekin erdialdean. Iparraldean hareazko desertu bat du eta hegoaldean sabana da nagusi. Hiririk garrantzitsuenak Al-Fashir, Nyala eta El Geneina dira. Al-Fashir hiriak 30.000 biztanle ditu.
Eskualde menditsua da erdialde eta mendebalean. Jebel Marra da mendi altuena, 3.088 metrorekin. Laboreak eta datilak ustiatzen dira batez ere. Bertan furrak bizi dira, islamiar beltzak.
Darfurko gatazka Yanyauiden eta afrikar beltzen arteko garbiketa etnikoa sortu du, milioika errefuxiatu eta milaka pertsonen heriotzarekin 2007ko abuztuaren 1ean Sudan eta Nazio Batuen Erakundeak 26.000 militar hedatzeko akordioa lortu zuten.

## Historia

Berberiar erreinua izan zen XVI. mendera bitartean. 1874. urtean Egiptoren mende geratu zen. XVIII. mendean oparotasun handia izan zuen eskualde honek.
2014ko abuztuaren 21ean, Roziqat eta maalia leinuetako 63 kide hil ziren gutxienez, lursail baten jabetzak eta ganadu lapurretak eragindako borroketan. Lursailari buruzko lehia 1950eko urteetan sortu zen, eta, maalien lurretan petrolioa aurkitu ostean, gogortu egin ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/08/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .
* ↑ «LEINU ARTEKO BORROKETAN HILAK, SUDANEN», Berria, 2014-08-22

## Ikus, gainera

* Jebel Marra

## Kanpo estekak

* Datuak: Q46733
* Multimedia: Darfur / Q46733
# Darfurko gatazka

Darfurko gatazka Darfur Sudango mendebaldeko eskualdean gertatu zen, nagusiki 2003 eta 2013 urteen artean, gerora egonkortasuna zalantzazkoa izan den arren. Izatez, giza krisi betean jarraitzen zuen eskualdeak 2023an, non, Munduko Elikagai Programaren arabera, eskualdeko herritarren %65 daude goseak.

## Gatazkaren eboluzioa

Janjaweed milizia arabiarren eta Abbala leinuetakoen eta fur, zaghawa eta masalit herrien artean sortu zen, batik bat, eta 2003an hasi zen. Orduko presidente eta diktadore Omar al-Bashir janjaweedi uidei lagundu zien armaz eta horniduraz, eta haiekin batera parte hartu zuen hainbat erasotan, nahiz jendaurrean hori gezurtatzen duen. Sudan multietnikoa izan arren, Khartumeko agintea beti oso arabiar azaldu izan da.
Sudango Bigarren Gerra Zibilean ez bezala, ez da musulmanen eta musulman ez direnen arteko gerra, Darfurreko biztanle gehienak musulmanak baitira. Gerra horrek 300.000 mila hildako eragin ditu, eta ia 2.5 milioi lagunek handik ihes egin behar izan dute. Gerrako biktima zuzenez gainera, goseteak ere biktima-kopuru handia eragin du.
2007ko udan, NBEk Darfurrera 26.000 soldadu bidaltzea erabaki zuen, Afrikako Batasunarekin batera sustaturiko operazioan, eskualdea egonkortu eta herritarren segurtasuna bermatzeko. UNAMID zeritzon misio honi. 2013ko egonkortzearen ondoren, jam jarraitu zuen indar honek, 2020a arte, non erretiratu ziren.
2008an, Hagako Nazioarteko Zigor Auzitegiak Sudango lehendakari Omar al-Bashir atxilotzea eskatu zuen genozidioagatik eta gizadiaren aurkako krimenengatik, baina bai Sudango gobernuak, bai Arabiar Ligak eta bai Afrikar Batasunak gaitzetsi eskari hori egin zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Iztueta Olano, Maddi. (2023-04-19). «Darfur, sarraskiz beteriko hogei urte» Berria (Noiz kontsultatua: 2023-06-02).
* ↑ Berasategi Otamendi, Gorka. (2020-12-26). «Darfur, iraganeko infernuaren beldur» Berria (Noiz kontsultatua: 2023-06-02).

## Kanpo estekak

* Darfur Relief and Documentation Centre
* Datuak: Q190758
* Multimedia: Darfur conflict / Q190758
# Dargaita

Dargaita mineral bat da eta nabimusaite taldearen kidea da.

## Ezaugarriak

Dargaita elementu kimiko mineralaren formula kimikoa hau da: ${\ce {BaCa12(SiO4)4(SO4)2O3}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 4,5 - 5 da.

## Erreferentziak

* 1 2 (Ingelesez) «Dargaite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q23005381
# Dargelin

Dargelin Alemaniako udalerri bat da, Mecklenburg-Aurrepomerania estatuan. Azken zentsuaren arabera 356 biztanle zituen, 15,72 kilometro koadroko azaleran..

## Kanpo estekak

* Datuak: Q558688
* Multimedia: Dargelin / Q558688
# Dargen

Dargen Alemaniako udalerri bat da, Mecklenburg-Aurrepomerania estatuan. Azken zentsuaren arabera 586 biztanle zituen, 28,22 kilometro koadroko azaleran..

## Kanpo estekak

* Datuak: Q638082
* Multimedia: Dargen / Q638082
# Darfurreko sultanerria

Darfurreko sultanerria Afrikako Ekialdeko estatu aurre-kolonial bat izan zen, gaur egungo Sudanen kokatua. 1603tik 1874ko urriaren 24ra arte izan zen independientea. Tunjur herriak sortu zuen estatu hau, Fur eta Daju herriekin ezkontzak egin ondoren.

## Kanpo estekak

* Datuak: Q1474791
# David Kopp

David Kopp (Bonn, 1979ko urtarrilaren 5a) alemaniar txirrindulari ohia da. Bere lehenengo Urtean profesionaletan garaipen asko lortu zituen.

## Palmaresa

2001
* Thuringe Tourreko bi etapa
* Circuito Montanesko etapa bat
2004
* Zottegem Hiriko Sari Nagusia
* Duren Tourra
* Bochum Tourra
* 2. Hel van het Mergellandean
2005
* Koloniako Itzulia
* Bavariako Itzuliko etapa bat
2006
* Calviá Saria
* Eneco Tourreko etapa bat
* 2. Gante-Wevelgemen
* 2. Koloniako Itzulian
2007
* Poloniako Itzuliko etapa bat
2008
* 2. E3 Harelbeken

## Kanpo estekak

David Kopp - ProCyclingStats
* Datuak: Q200973
* Multimedia: David Kopp / Q200973
# David Kostelecký

David Kostelecký (Brno, Txekiar Errepublika, 1975eko maiatzaren 12a) txekiar kirol-tiratzailea da. 2008ko Udako Olinpiar Jokoetan Gizonezkoen Foso proban urrezko domina irabazi zuen. 2006ko ISSF Munduko Kopako finalean bigarren geratu zen. Kostelecký-k zilarrezko domina irabazi zuen 2020ko Udako Olinpiar Jokoetan Gizonezkoen Foso proban.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2008 | Pekin Txina | 01 ! | Banakako fosoa |
| 2020 | Tokio ( Japonia) | 02 ! | Banakako fosoa |
| Europako Jokoak ||||
| Urtea | Lekua | Domina | Proba |
| 2007 | Minsk Bielorrusia | 01 ! | Banakako fosoa |

### Olinpiar Jokoetako emaitzak

| Urtea | 1996 | 2000 | 2004 | 2008 | 2012 | 2016 | 2021 |
| Fosoa | 31. | 6. | — | 01 ! | 14. | 4. | 02 ! |

## Erreferentziak

* ↑ «Athlete - The official website of the BEIJING 2008 Olympic Games» web.archive.org 2009-01-05 (Noiz kontsultatua: 2021-12-28).
* ↑ «The Associated Press: Kostelecky perfect in final round to win trap» web.archive.org 2008-08-13 (Noiz kontsultatua: 2021-12-28).
* ↑ «ISSF - International Shooting Sport Federation - issf-sports.org» web.archive.org 2011-06-05 (Noiz kontsultatua: 2021-12-28).
* ↑ (Txekieraz) «David Kostelecký a Jiří Lipták rozdrtili zbytek světa a slaví olympijské zlato i stříbro - Sport.cz» www.sport.cz (Noiz kontsultatua: 2021-12-28).

## Kanpo estekak

* Datuak: Q519159
* Multimedia: David Kostelecký / Q519159
# David Lange

David Russell Lange (Auckland, 1942ko abuztuaren 4a - ibidem 2005eko abuztuaren 13a) Zeelanda Berriko 32. lehen ministroa izan zen. Zuzenbidea ikasi zuen Aucklandeko Unibertsitatean eta abokatu gisa lan egin zuen. 1963an Alderdi Laboristan sartu zen, 1977an diputatu hautatu zuten lehen aldiz eta 1983an Alderdi Laboristaren eta oposizioaren buru bihurtu zen Bill Rowlingen ordez. 1984ko hauteskundeak irabazi zituen eta uztailaren 26an karguaren zina egin zuen. Bere agintaldian krisi ekonomikoari aurre egin zion, ekonomia liberalizatu zuen eta arma nuklearren aurkako mugimendun parte hartu zuen. Frantziako erasoa Rainbow Warrior itsasontziaren aurka bere agintaldian gertatu zen. 1987an berrautatu zuen baina 1989an Geoffrey Palmerrek alderdiko liderraren dimisioa behartu zuen eta lehen ministro bihurtu zen. 1996an politikatik erretiratu zen.

## Kanpo estekak

* Datuak: Q367589
* Multimedia: David Lange / Q367589
# David Koresh

David Koresh, jaiotzez Vernon Wayne Howell (Houston, Texas, 1959ko abuztuaren 17a - Wacoko setioa, 1993ko apirilaren 19a), Davidiar sektaren burua izan zen, berak bere burua nahiz erlijio talde horretako kideek profetatzat zuten.
1993ko Wacoko setioan hil zen, bertan jazotako sutearen ondoren Koresh, eta 54 heldu eta 21 haur hilak topatu ziren.
* Datuak: Q431015
* Multimedia: David Koresh / Q431015
# David Latasa

    Artikulu hau txirrindulariari buruzkoa da; beste esanahietarako, ikus «Latasa».
David Latasa Lasa (Iruñea, 1974ko otsailaren 14a - ) euskal txirrindulari ohia da.

## Palmaresa

1997
* Santikutz Klasika
1999
* 2. Etorkizuneko Tourrean eta etapa 1
2003
* 3. Setmana Catalanan
2004
* 3. Ordiziako Klasikan
* 4. Kataluniako Voltan
2005
* Euskal Herriko Itzuliko Mendiko sailkapena
2006
* 3. Ordiziako Klasikan

## Emaitzak lasterketa nagusietan

| Lasterketa | 1998 | 1999 | 2000 | 2001 | 2002 | 2003 | 2004 | 2005 | 2006 |
| Italiako Giroa | - | - | - | 35.a | - | - | - | - | - |
| Frantziako Tourra | - | - | - | - | - | 73.a | - | - | - |
| Espainiako Vuelta | - | - | - | - | 84.a | 46.a | 50.a | 71.a | - |
| Txirrindularitzako Munduko Txapelketak | - | - | - | - | - | - | - | - | - |

## Taldeak

* Banesto (1998-2000)
* iBanesto.com (2001-2002)
* KELME-Costa Blanca (2003)
* Comunidad Valenciana (2004-2006)

## Erreferentziak

* ↑ Urtekaria: David Latasa
* Datuak: Q677699
* Multimedia: David Latasa / Q677699
# David L. Rabinowitz

David Lincoln Rabinowitz (1960an jaioa) Yale unibertsitateko ikerlari bat da. Rabinowitzek, besteak beste, programa informatikoentzat zein kamerentzat CCDa sortu zuen, Lurretik hurbil igarotzen ziren asteroideak atzemateko. Bestalde, Lurretik urrun dauden objektuak aurkitzeko sistemak sortu ditu, hala nola, transneptunotar objektuak, supernobak, quasarrak, etab. behatzeko. Honek unibertsoaren hedapenari eta eguzki-sistemaren eboluzioari zein sorrerari buruz gehiago jakiten lagundu digu eta segurasko, lagunduko digu.
Michael E. Brown eta Chad Trujillorekin batera (biak ere Quasar Equatorial Survey Teameko kideak), hainbat zentauroren aurkikuntzetan parte hartu du, adibidez:
* 90377 Sedna
* 90482 Orcus
* Eris
* (136108) 2003 EL61
* (136472) 2005 FY9
Azkeneko hirurak egun berean aurkitu ziren.
Arizonako unibertsitateko Tom Gehrels eta bere Spacewatch Teamekin batera, Rabinowitzek beste argizagi bat aurkitu zuen: (5145) Folo.

## Ikus, gainera

* Transneptunotar objektuak
* Astronomo ospetsuak
* Supernoba
* Yale unibertsitatea
# David Kaufman

David Kaufman (Saint Louis, 1961eko uztailaren 23a) Estatu Batuetako aktore eta bikoiztailea da.
# David Kirk

David Edward Kirk (Wellington, 1960ko urriaren 5a) zeelandaberritar errugbilari ohia da, uztartze-erdilari postuan aritzen zena. Otago probintzia-taldean jokatu zuen 1982-1984 bitartean, eta Aucklanden 1985etik 1987ra. 1985ean egin zuen debuta Zeelanda Berriko errugbi selekzioarekin eta guztira 17 partidatan aritu zen. Zeelanda Berriko kapitaina izan zen 1987ko Munduko Errugbi Txapelketan, eta entsegu bat erdietsi zuen finalean. Munduko txapelketaren ostean errugbia utzi, eta graduatu ondoko ikasketak egin zituen Oxfordeko Unibertsitatean.

## Palmaresa
### Zeelanda Berriko selekzioa

* 17 test-partida, 1985 eta 1987 bitartean.
* 24 puntu (6 entsegu)
* Munduko Errugbi Kopa
** irabazlea: 1987

## Erreferentziak

* ↑ Craig Green. en.espn.co.uk (Noiz kontsultatua: 2023-3-10).
* ↑ Rugby’s Greatest: David Kirk. rugbyworld.com (Noiz kontsultatua: 2023-3-10).

## Kanpo estekak

* Datuak: Q1174996
# Defentsa Estrategikorako Ekimena

Defentsa Estrategikorako Ekimena, ingelesez: Strategic Defense Initiative edota SDI, 1983ko martxoaren 23an, AEBetako presidente Ronald Reaganek proposaturiko defentsa sistema bat izan zen. AEBak kontinentearteko misil nuklearren eraso batetik babestearren, Lurrean eta espazioan ezarriko zen defentsa-sistema hau. Ekimena eraso politikan eta Elkar Suntsiketa Ziurtatuaren (MAD) teorian ez, baizik defentsa estrategian oinarritua zegoen. 1984an Ameriketako Estatu Batuetako Defentsa Sailak Defentsa Estrategikorako Ekimena ikuskatzeko Defentsa Estrategikorako Ekimenaren Erakundea (SDIO) abiarazi zuen.
Ekimenak ezagutzera eman bezain azkar kritika ugari jaso zituen, batik bat oso errealista ez izatea, baita azientifikoa ere, eta Elkar Suntsiketa Ziurtatua desorekatzea eta "eraso-arma lasterketa" bat berpiztea leporatzen baitzioten.
Hedabideek berehala Izarretako Gerra (Star Wars) ezizena ipini eta nagusiki izendapen honekin ezagun egin zen, alegia, 1977an estreinatutako George Lucas estatubatuar zuzendariaren Izarretako Gerra sagaren izenarekin. 1987an American Physical Society erakundeak adierazi zuen Star Wars erako misilen aurkako ezkutu bat ezin gauzatuzkoa zela garai hartako teknologiarekin, eta gainera, egingarria ote zen jakiteko, hamar urteko ikerketak egin beharko liratekeela.
Reagan Elkar Suntsiketa Ziurtatuaren estrategiaren aurka gogor mintzatu zen, Defentsa Estrategikorako Ekimena bultzatu zuen, eta disuasio nuklearreko politika amaiarazteko asmoa zuen defentsa politika horren zati nabarmena bihurtu zuen. Bestalde, Sobietar Batasunaren defentsa nuklearreko osagai militarrak neutralizatzeko estrategia ekimena ere bazen.
1993an, jada Bill Clintonen presidentearen agintaldian, Misil Balistikoen Defentsa Erakundea (BMDO) izendapenera aldatu zuten, eta haren ikerketa lana misilen defentsa nazionaletik misilen defentsa taktikora igaro zen. Gainera, haren jarduera esparrua eremu orokorretik eskualde eremura igaro zen.

## Kanpo estekak

* Datuak: Q211031
* Multimedia: Strategic Defense Initiative / Q211031
# Discos Suicidas

Discos Suicidas Bizkaiko diskoetxe independentea da, 1981ean sortua.

## Musika taldeak

Espainia eta Euskal Herriko punk eta rock talde askoen lanak argitaratu ditu, baita Hego Amerika edo Estatu Batuetakoak ere. Hona hemen nagusiak:
* Reincidentes
* Doctor Deseo
* El Último Ke Zierre
* Eskorbuto
* Piperrak
* Parabellum
* Distorsión
* Zarama
* Don Cikuta
* BBS Paranoicos
* Vómito

## Historia

Discos Suicidas diskoetxea 1981. urtean sortu zuen Oscar Amezagak, Bilbon. Lavabos Iturriaga taldeko abeslaria zen Amezaga, eta lehenago Muskaria musika aldizkaria sortu zuen, Roge Blasco eta Pedro Mari Azkorretarekin. Hilargi Records aldiz, mota guztietako estiloekin lan egiten duen diskoetxea da. Azpizigilu historikoa hartzen du bere baitan: Discos Suicidas, Estatuko lehen konpainia independentea, punk rock arloan espezialdutakoa eta 23 urtetik gorako ibilbidea duena. Honen ondorioz, batzuetan "Discos Suicidas-Hilargi Records" izenaz ere aurkezten da diskoetxe hau.
Gehienbat gaztelaniaz abesten duten punk eta rock taldeekin osatu du katalogoa, Euskal Herrikoak zein kanpokoak (Eskorbuto, MCD, Guerrilla Urbana, El último ke zierre, Reincidentes...). Salbuespen bakarrak, Joseba Gotzon, Lauburu, Kalapo, Noizbait eta Suaz Blairen lanak izan dira. 1986. urtean ¡Condenados a luchar!-Borockari loturik! euskal punk taldeen disko bilduma argitaratu zuen, Bap!!, Danba, Ultimatum, M.C.D., Porkeria T eta Zer Bizio? taldeekin.
Azken urteetan atzerriko merkatuetan jarri du arreta, batez ere Latinoamerikan. Horrela, 1995ean Ura Records sortu zuen Mexikon, eta 2000. urtean Eki Records Argentinan.
Zaramaren lehendabiziko singlea, «Nahiko», argitaratzeko sortu zuen Amezagak "Discos Suicidas", izena (gaztelaniazko Suicidas buru-hiltzaileak esan nahi du) euskaraz abesten zuen talde punk baten lehendabiziko albuma argitaratzean egiten zuten merkataritzako buru-hilketatik hartu zuten.

## Erreferentziak

* ↑ Mondo Sonoro: Discos Suicidas
* ↑ Ekoiztutako taldeen zerrenda
* ↑ Iker Treviñoren "Salda Badago. Los inicios del rock en Euskadi" 2002ko dokumentala.
* Edukiaren zati bat [{{{web}}} «Discos Suicidas»] artikulutik hartua da. Artikulu hark {{{egilea}}} du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.

## Kanpo estekak

* Webgune ofiziala
* Datuak: Q3391558
# Discostella

Discostella ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12256284
# Discos Columbia (Donostia)

Discos Columbia (euskaraz: «Columbia Diskoak») Donostian 1923an sortutako diskoetxe garrantzitsua izan zen.

## Historia

1923an Enrique Inurrieta merkatariak musika diskoetan negozio aukera ikusi zuen. Garai hartan diskoak arbelazkoak ziren. Horretarako Columbia Records konpainiaren lizentzia eskuratu zuen. Enriqueren semeak, Juan Inurrieta, negozioarekin jarraitu zuen. Proiektua 1975 arte jarraitu zuen, batzutan beste izen komertzialekin: EMI, Regal, CBS, Fábrica de Discos Columbia, Columbia Gramophone... Hainbeste aldaketa ulertzeko patenten eta lizentzien arazoetan pentsatu behar da. Diskoetxeak Donostiako Benta Berri auzoan zuen lantegia. Estatu Batuetarko Columbia Records konpainiako grabazioak ere plazaratu zituen.

## Musika-generoak

Oso musika-genero desberdinak plazaratu zituen Donostiako diskoetxea:
* Abesti espainiarra
* Euskal Herriko folklorea
* Zarzuelak
* Opera eta musika klasikoa
* Flamenko
* Rock musika
* Pop musika
* Abesbatzak

## Artistak

Artista eta talde askoren ekoizpenak plazaratu zituen Discos Columbia:

### Euskal musika

* Txirrita
* Donostiako Orfeoia
* Zumarragako trikitixa
* Celestino Sarobe

### Musika espainiarra

* Sara Montiel
* Julio Iglesias
* Jorge Sepúlveda
* Bruno Lomas
* Rocío Jurado
* Agapito Marazuela
* Los Bravos
* Manolo Caracol

## Erreferentziak

* ↑ https://www.diariovasco.com/prensa/20070204/cultura/columbia-donostiarra-historia-pendiente_20070204.html

## Ikus, gainera

* Columbia Records

## Kanpo estekak

* (Gaztelaniaz):2007/02/04, Diario Vascoko albistea.
* (Gaztelaniaz):Columbia Graphophone Companyaren historia Eresbilen webgunean.
* (Gaztelaniaz):Discos Columbiaren katalogoak Eresbilen webgunean.
* (Gaztelaniaz):Discos Columbiaren historia El Pais egunkarian, 2014/09/08.
* (Gaztelaniaz):Mikel Bilbao Salsiduaren artikulua Discos Regali buruz.
* Datuak: Q85967648